ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଦ୍ୱାରା ନୂଆଦିଲ୍ଲୀ ଠାରେ ନିଜ ବାସଭବନରେ ଏନସିସି କ୍ୟାଡେଟ୍ ଏବଂ ଏନଏସଏସ ସ୍ୱେଚ୍ଛାସେବୀମାନଙ୍କୁ ସମ୍ବୋଧିତ କରିଥିବାର ମୂଳପାଠ
କେନ୍ଦ୍ର ମନ୍ତ୍ରିମଣ୍ଡଳର ମୋର ବରିଷ୍ଠ ସାଥୀ, ଦେଶର ପ୍ରତିରକ୍ଷା ମନ୍ତ୍ରୀ ଶ୍ରୀମାନ ରାଜନାଥ ସିଂହ ଜୀ, ଡିଜି ଏନସିସି, ଶିକ୍ଷକଗଣ, ଅତିଥିଗଣ, ମୋର ଗୃହମନ୍ତ୍ରୀ ପରିଷଦର ଅନ୍ୟ ସମସ୍ତ ସାଥୀ, ଅନ୍ୟ ଅତିଥିଗଣ, ଗଣତନ୍ତ୍ର ଦିବସ ପରେଡରେ ଅଂଶଗ୍ରହଣ କରୁଥିବା ବିଭିନ୍ନ କଳାକାର, ଏନସିସି ଏବଂ ଏନଏସଏସର ମୋର ଯୁବ ସାଥୀମାନେ ।
ମୁଁ ଦେଖୁଥିଲି, ଆଜି ପ୍ରଥମ ଥର ପାଇଁ ନେତାଜୀଙ୍କ ବେଶଭୂଷାରେ ଏତେ ସଂଖ୍ୟକ ଶିଶୁ ସଜ୍ଜିତ ହୋଇ ପ୍ରଧାନମନ୍ତ୍ରୀଙ୍କ ବାସଭବନକୁ ଆସିଛନ୍ତି । ସର୍ବପ୍ରଥମେ ମୁଁ ଆପଣ ସମସ୍ତଙ୍କୁ ସାଲୁଟ କରୁଛି । ଜୟ ହିନ୍ଦର ମନ୍ତ୍ର ଆମକୁ ପ୍ରତ୍ୟେକ ଥର ପ୍ରେରଣା ଦେଇଥାଏ ।
ସାଥୀମାନେ,
ଗତ କିଛି ସପ୍ତାହ ମଧ୍ୟରେ, ମୁଁ ଯୁବ ସହକର୍ମୀମାନଙ୍କୁ ବାରମ୍ବାର ଭେଟିବାର ସୁଯୋଗ ପାଇଲି । ଏକ ମାସ ପୂର୍ବରୁ ଆମେ ‘ବୀର ବାଲ ଦିବସ’ ପାଳନ କରିଥିଲୁ, ଆମେ ବୀର ସାହସୀ ପୁଅମାନଙ୍କ ସାହସିକତା ଏବଂ ବଳିଦାନକୁ ପ୍ରଣାମ କରିବାର ସୁଯୋଗ ପାଇଲୁ । ଏହାପରେ କର୍ଣ୍ଣାଟକରେ ଚାଲିଥିବା ‘ଜାତୀୟ ଯୁବ ମହୋତ୍ସବ’ରେ ସାମିଲ ହୋଇଥିଲି । ଏହାର ମାତ୍ର ଦୁଇଦିନ ପରେ ଦେଶର ଯୁବ ଅଗ୍ନିବୀରମାନଙ୍କ ସହିତ କଥାବାର୍ତ୍ତା ହୋଇଥିଲି । ତା’ପରେ ଯୁପିୟରେ ଖେଳ ମହାକୁମ୍ଭର ଏକ କାର୍ଯ୍ୟକ୍ରମରେ ଯୁବ ଖେଳାଳିମାନଙ୍କ ସହ ଏକ ଆଲୋଚନା ହୋଇଥିଲା । ଏହାପରେ ଆଜି ମୁଁ ସଂସଦରେ ଏବଂ ପରେ ପ୍ରଧାନମନ୍ତ୍ରୀଙ୍କ ବାସଭବନରେ ଆପଣଙକ୍ ନେତାଙ୍କୁ ଜାଣନ୍ତୁ କାର୍ଯ୍ୟକ୍ରମରେ ସାମିଲ ହୋଇଥିବା ସମଗ୍ର ଦେଶର ବିଦ୍ୟାର୍ଥୀମାନଙ୍କ ସହ ମିଶିବାର ସୁଯୋଗ ମିଳିଲା । ଗତକାଲି ମୁଁ ଦେଶର ପ୍ରତିଭାଧାରୀ ପିଲାମାନଙ୍କୁ ଭେଟିଥିଲି ଯେଉଁମାନେ ଜାତୀୟ ପୁରସ୍କାର ଜିତିଥିଲେ । ଆଜି ମୁଁ ଏହି ବିଶେଷ କାର୍ଯ୍ୟକ୍ରମରେ ଆପଣମାନେ ସମସ୍ତଙ୍କୁ ଭେଟୁଛି । କିଛି ଦିନ ପରେ ‘ପରୀକ୍ଷା ପେ ଚର୍ଚ୍ଚା’ ମାଧ୍ୟମରେ ଦେଶର ଲକ୍ଷ ଲକ୍ଷ ଯୁବକ ଏବଂ ଛାତ୍ରଙ୍କ ସହ ଯୋଗାଯୋଗ କରିବାକୁ ଯାଉଛି । ପ୍ରତିବର୍ଷ ପରି ଏଥର ମଧ୍ୟ ମୁଁ ଏନସିସି କାର୍ଯ୍ୟକ୍ରମରେ ଅଂଶ ହେବାକୁ ସୁଯୋଗ ପାଇବାକୁ ଯାଉଛି ।
ସାଥୀମାନେ,
ଏହି ଯୁବ ସମ୍ବାଦ ଦୁଇଟି କାରଣ ମୋ ପାଇଁ ବିଶେଷ ଗୁରୁତ୍ୱପୂର୍ଣ୍ଣ । ଏହାର କାରଣ ହେଉଛି ଯୁବକମାନଙ୍କର ଶକ୍ତି, ସତେଜତା, ଉତ୍ସାହ, ନୂତନତା ଯାହା ଅଛି । ଆପଣମାନଙ୍କ ମାଧ୍ୟମରେ ଏହି ସମସ୍ତ ସକାରାତ୍ମକତା ମୋତେ ନିରନ୍ତର ଉତ୍ସାହିତ ରଖେ, ଦିନ ରାତି କାମ କରିବାକୁ ପ୍ରୋତ୍ସାହିତ କରିଥାଏ । ଦ୍ୱିତୀୟତଃ, ଆପଣ ସମସ୍ତେ ସ୍ୱାଧୀନତାର ଏହି ଅମୃତ କାଳରେ ଦେଶର ଆକାଂକ୍ଷା, ଦେଶର ସ୍ୱପ୍ନକୁ ପ୍ରତିନିଧିତ୍ୱ କରନ୍ତି । ଆପଣ ଏକ ବିକଶିତ ଭାରତର ସବୁଠାରୁ ବଡ଼ ହିତାଧିକାରୀ ହେବାକୁ ଯାଉଛନ୍ତି ଏବଂ ଏହାର ନିର୍ମାଣ ପାଇଁ ସବୁଠାରୁ ବଡ଼ ଦାୟିତ୍ୱ ମଧ୍ୟ ଆପଣଙ୍କ କାନ୍ଧରେ ଅଛି। ବିଭିନ୍ନ କାର୍ଯ୍ୟକ୍ରମରେ ଯୁବକମାନଙ୍କ ଅଂଶଗ୍ରହଣ କିପରି ବଢୁଛି, ଏହା ଉତ୍ସାହଜନକ ଅଟେ । ପରାକ୍ରମ ଦିବସରେ ଏକ ବଡ଼ ବାର୍ତ୍ତା ସହିତ ଆୟୋଜିତ ପ୍ରତିଯୋଗିତାରେ ଆପଣଙ୍କ ପରି ପିଲାମାନଙ୍କର ଅଂଶଗ୍ରହଣ ଏହାର ଏକ ଉଦାହରଣ । ଦେଶରେ ଅମୃତ ମହୋତ୍ସବ ସହ ଜଡ଼ିତ ଅନେକ କାର୍ଯ୍ୟକ୍ରମ, କାର୍ଯ୍ୟକ୍ରମ ଏବଂ ପ୍ରତିଯୋଗିତା କ୍ରମାଗତ ଭାବରେ ଅନୁଷ୍ଠିତ ହେଉଛି । ଲକ୍ଷ ଲକ୍ଷ କୋଟି କୋଟି ଯୁବକ ସେମାନଙ୍କ ସହ ଯୋଗ ଦେଉଛନ୍ତି । ଏତେ ଛୋଟ ବସୟରେ ଏହା ଦେଶ ପାଇଁ ଏକ ସ୍ୱପ୍ନ ଏବଂ ଉତ୍ସର୍ଗର ପ୍ରତୀକ ଅଟେ । ଏହା ଦ୍ୱାରା ପ୍ରମାଣିତ ହେଉଛି ଯେ ଭାରତର ଯୁବପିଢ଼ି ଦେଶର ଦାୟିତ୍ୱ ପାଇଁ ପ୍ରସ୍ତୁତ ଏବଂ ଏହାର ଦାୟିତ୍ୱଗୁଡ଼ିକୁ ପୂରଣ କରିବାକୁ ତତ୍ପର ମଧ୍ୟ ଅଟନ୍ତି । କବିତା, ଚିତ୍ରାଙ୍କନ, ପୋଷାକ ଏବଂ ପ୍ରବନ୍ଧ ଲେଖାର ଏହି ପ୍ରତିଯୋଗିତାରେ ଜିତିଥିବା ଆମର ସମସ୍ତ ଯୁବକମାନଙ୍କୁ ମୁଁ ବହୁତ ବହୁତ ଅଭିନନ୍ଦନ ଜଣାଉଛି । ପ୍ରତ୍ୟେକ ଥର ପରି ଆମର ବହୁ ସଂଖ୍ୟକ ଏନସିସି ଏବଂ ଏନଏସଏସ କ୍ୟଡେଟ ବିଭିନ୍ନ କଳାକାର ମଧ୍ୟ ଗଣତନ୍ତ୍ର ଦିବସ ପରେଡରେ ଭାଗ ନେବାକୁ ଯାଉଛନ୍ତି । ଆପଣ ସମସ୍ତଙ୍କୁ ମୋର ବହୁତ ବହୁତ ଶୁଭକାମନା ।
ସାଥୀମାନେ,
ଏନସିସି ଏବଂ ଏନଏସଏସ ହେଉଛି ଏମିତି ସଂଗଠନ ଯାହାକି ଯୁବପିଢ଼ିକୁ ଜାତୀୟ ଲକ୍ଷ୍ୟ ଏବଂ ଜାତୀୟ ଚିନ୍ତାଧାରା ସହିତ ଯୋଡ଼ିଥାଏ । ସମଗ୍ର ଦେଶ ଅନୁଭବ କରିଛି ଯେ ଏନସିସି ଏବଂ ଏନଏସଏସର ସ୍ୱେଚ୍ଛାସେବୀମାନେ କରୋନା ଅବଧିରେ ଦେଶର ସମ୍ଭାବନାକୁ କିପରି ବଢ଼ାଇ ଦେଇଥିଲେ । ସେଥିପାଇଁ ଏହି ସଂଗଠନଗୁଡ଼ିକୁ ଉତ୍ସାହିତ ଏବଂ ବିସ୍ତାର କରିବା ପାଇଁ ସରକାର ନିରନ୍ତର ଭାବେ ପ୍ରୟାସ କରିଛନ୍ତି । ବର୍ତ୍ତମାନ ସୁଦ୍ଧା, ଆମର ସୀମା ଏବଂ ସମୁଦ୍ର ଉପକୂଳ ଜିଲ୍ଲାଗୁଡ଼ିକରେ ଅନେକ ପ୍ରକାରର ଆହ୍ୱାନ ଆସୁଛି । ସରକାର ମଧ୍ୟ ଆପଣଙ୍କ ପରି ଯୁବକମାନଙ୍କୁ ସେମାନଙ୍କ ସହ ମୁକାବିଲା କରିବାକୁ ପ୍ରସ୍ତୁତ କରୁଛନ୍ତି । ଦେଶରେ ଏଭଳି ଡର୍ଜନରୁ ଅଧିକ ହେବ ଜିଲ୍ଲାରେ ଏନସିସିର ଏକ ସ୍ୱତନ୍ତ୍ର କାର୍ଯ୍ୟକ୍ରମ ଚାଲିଛି । ସେନା, ନୌସେନା ଏବଂ ବାୟୁସେନା ମାଧ୍ୟମରେ ସ୍ୱତନ୍ତ୍ର ତାଲିମ ଦିଆଯାଉଛି । ଏହା ସହିତ ଯୁବ ସାଥୀମାନେ ଭବିଷ୍ୟତ ପାଇଁ ମଧ୍ୟ ପ୍ରସ୍ତୁତ ରହିବେ ଏବଂ ଆବଶ୍ୟକ ସ୍ଥଳେ ପ୍ରଥମ ପ୍ରତିକ୍ରିୟାଶୀଳ ଭୂମିକାରେ ମଧ୍ୟ ଅଭିନୟ କରିବେ ।
ବର୍ତ୍ତମାନ ଆମେ ୱାଇବ୍ରେଣ୍ଡ ବୋର୍ଡର ଏରିଆ ପ୍ରୋଗ୍ରାମରେ ମଧ୍ୟ କାମ କରୁଛି । ଏହା ଅଧିନରେ ସୀମାନ୍ତ ଗ୍ରାମଗୁଡ଼ିକୁ ବିକାଶ କରାଯାଉଛି । ସେଠାରେ ସମସ୍ତ ପ୍ରକାରର ସୁବିଧାଗୁଡ଼ିକର ବିକାଶ କରାଯାଉଛି । ଏହି ପ୍ରୟାସ ହେଉଛି ସୀମାନ୍ତ ଅଞ୍ଚଳରେ ଯୁବପିଢ଼ିଙ୍କ ସାମର୍ଥ୍ୟ ବଢ଼ାଇବା, ପରିବାରକୁ ନିଜ ଗ୍ରାମ ଆଡ଼କୁ ରହିବାକୁ ପସନ୍ଦ କରିବା ଏବଂ ଶିକ୍ଷା ଏବଂ ନିଯୁକ୍ତି ପାଇଁ ଉତ୍ତମ ସୁଯୋଗ ସୃଷ୍ଟି କରିବା ।
ସାଥୀମାନେ,
ସରକାରଙ୍କ ଏହି ପ୍ରୟାସ ମଧ୍ୟରେ, ଆପଣଙ୍କୁ ନିଜ ଜୀବନରେ ଗୋଟିଏ କଥା ନିଶ୍ଚିତ ଭାବେ କାମରେ ଆସିବ । ଆପଣ ଯେତେବେଳେ ଜୀବନରେ କିଛି ଭଲ କରିଥାନ୍ତି, କୌଣସି ସଫଳତା ହାସଲ କରିଥାନ୍ତି ସେତେବେଳେ ତା’ ପଛରେ ଆପଣଙ୍କ ସହିତ ଆପଣଙ୍କର ମାତା-ପିତା, ଆପଣଙ୍କ ପରିବାରର ମଧ୍ୟ ବହୁତ ବଡ଼ ଭୂମିକା ରହିଥାଏ । ଏଥିରେ ଆପଣଙ୍କର ଶିକ୍ଷକ, ବିଦ୍ୟାଳୟ ଏବଂ ଆପଣଙ୍କ ସାଙ୍ଗମାନଙ୍କର ମଧ୍ୟ ଏକ ବଡ଼ ଭୂମିକା ରହିଛି । ତାହା ହେଉଛି, ଆପଣ ସମସ୍ତଙ୍କର ଯଦି ସମର୍ଥନ ପାଆନ୍ତି ତେବେ ତାହା ହେଉଛି ପ୍ରଗତିର କାରଣ । ସମସ୍ତେ ଆପଣଙ୍କ କ୍ଷମତା ଏବଂ ନିଷ୍ପତ୍ତି ଉପରେ ବିଶ୍ୱାସ କରିଥିବେ । ସମସ୍ତେ ଆପଣଙ୍କ ପ୍ରୟାସରେ ଯୋଗ ଦେଇଥିବେ ନିଶ୍ଚୟ । ଏବଂ ଆଜି ଯେତେବେଳେ ଆପଣ ଗଣତନ୍ତ୍ର ଦିବସ ପରେଡରେ ଅଂଶଗ୍ରହଣ କରୁଛନ୍ତି, ଏହା ଆପଣଙ୍କ ପରିବାର, ବିଦ୍ୟାଳୟ - କଲେଜ ଏବଂ ସ୍ଥାନୀୟ ଅଞ୍ଚଳର ସମ୍ମାନକୁ ବଢ଼ାଇ ଦେଇଛି । ତାହା ହେଉଛି, ଆମର ସଫଳତା କେବଳ ଆମର ପ୍ରୟାସରୁ ହୋଇନାହିଁ । ଏବଂ ଆମର ସଫଳତାର କେବେ ଏକୁଟିଆ ଆମର ନୁହେଁ । ଆପଣଙ୍କ ଜୀବନରେ ସମାଜ ଏବଂ ଦେଶ ପ୍ରତି ସମାନ ମନୋଭାବ ରହିବା ଆବଶ୍ୟକ । ଆପଣ ଯେକୌଣସି କ୍ଷେତ୍ରରେ ଆଗ୍ରହୀ, ସେଥିରେ ଆପଣଙ୍କୁ ଆଗକୁ ବଢ଼ିବାକୁ ପଡ଼ିବ । କିନ୍ତୁ ଲକ୍ଷ୍ୟସ୍ଥଳରେ ପହଞ୍ଚôବା ପାଇଁ ହେଲେ ଆପଣଙ୍କୁ ଅନେକ ଲୋକଙ୍କୁ ସାଙ୍ଗରେ ନେବାକୁ ପଡ଼ିବ । ଆପଣଙ୍କର ଦଳଗତ ଭାବରେ ଶକ୍ତିର ସହିତ କାମ କରିବାକୁ ହେବ । ସେଥିପାଇଁ ଯେତେବେଳେ ନିଜର ଲକ୍ଷ୍ୟକୁ, ଦେଶର ଲକ୍ଷ୍ୟ ସହିତ ନିଜର ଲକ୍ଷ୍ୟକୁ ସମାନ କରିବ, ତେବେ ତୁମର ସଫଳତାର ପରିସର ବ୍ୟାପକ ହେବ । ବିଶ୍ୱ ତୁମର ସଫଳତାକୁ ଭାରତର ସଫଳତା ଭାବରେ ଦେଖିବ । ଡକ୍ଟର ଏପିଜେ ଅବଦୁଲ କଲାମ, ହୋମୀ ଜାହାଙ୍ଗୀର ଭାବା ଏବଂ ଡକ୍ଟର ସି ଭି ରମଣଙ୍କ ପରି ବୈଜ୍ଞାନିକ ହୁଅନ୍ତୁ କିମ୍ବା ମେଜର ଧ୍ୟାନଚାନ୍ଦଙ୍କ ଠାରୁ ଆଜିର ବଡ଼ କ୍ରୀଡ଼ାବିତ ପର୍ଯ୍ୟନ୍ତ, ସମଗ୍ର ବିଶ୍ୱ ସେମାନେ ନିଜ ଜୀବନରେ କରିଥିବା କାର୍ଯ୍ୟକୁ, ସେମାନେ ହାସଲ କରିଥିବା ମାଇଲଖୁଣ୍ଟକୁ ଭାରତ ସଫଳତା ଭାବରେ ଦେଖାଯାଇଥାଏ । ଏବଂ ଏହା ବାହାରେ, ଭାରତର ଏହି ସଫଳତା ବିଶ୍ୱ ନିଜ ପାଇଁ ଏକ ନୂତନ ଭବିଷ୍ୟତ ଦେଖୁଛି, ତାହା ହେଉଛି ଐତିହାସିକ ସଫଳତା । ଯାହା ସମଗ୍ର ମାନବିକତାର ବିକାଶର ପାହାଚ ହୋଇ ଯାଇଥାଏ । ଏହା ହେଉଛି ସମସ୍ତଙ୍କ ପ୍ରୟାସର ଭାବନାର ପ୍ରକୃତ ଶକ୍ତି ।
ସାଥୀମାନେ,
ଆଜି ଆପଣ ଯେଉଁ ଅବଧିରେ ଅଛନ୍ତି ସେହି ସମୟ ବିଷୟରେ ଆଉ ଏକ ବିଶେଷ କଥା ଅଛି । ଆଜ ଦେଶରେ ଯୁବକମାନଙ୍କ ପାଇଁ ଉପଲବ୍ଧ ନୂତନ ସୁଯୋଗ ଅଦ୍ଭୁତପୂର୍ବ ଅଟେ । ଆଜି ଦେଶ ଷ୍ଟାର୍ଟଅପ ଇଣ୍ଡିଆ, ମେକ ଇନ ଇଣ୍ଡିଆ ଏବଂ ଆତ୍ମନିର୍ଭର ଭାରତ ଭଳି ଅଭିଯାନ ଚଳାଉଛି । ମହାକାଶ କ୍ଷେତ୍ରଠାରୁ ଆରମ୍ଭ କରି ପରିବେଶ ଏବଂ ଜଳବାୟୁ ସହିତ ଜଡ଼ିତ ଆହ୍ୱାନ ପର୍ଯ୍ୟନ୍ତ ଭାରତ ଆଜି ସମଗ୍ର ବିଶ୍ୱର ଭବିଷ୍ୟତ ପାଇଁ କାର୍ଯ୍ୟ କରୁଛି । କୃତ୍ରିମ ବୁଦ୍ଧି, ମେସିନ ଲର୍ଣ୍ଣିଂ ଏବଂ ଭର୍ଚୁଆଲ ବାସ୍ତବତା ପରି ଭବିଷ୍ୟତ କ୍ଷେତ୍ରରେ ଦେଶ ଆଗରେ ରହିଛି । କ୍ରୀଡ଼ା ଏବଂ ସୃଜନଶୀଳତା ପାଇଁ ଦେଶ ମଧ୍ୟ ଏକ ଭଲ ଇକୋ ସିଷ୍ଟମ ସୃଷ୍ଟି କରିଛି । ଆପଣମାନେ ଏହାର ଗୋଟିଏ ଅଂଶ ହେବା ଆବଶ୍ୟକ, ଆପଣଙ୍କୁ ଅଦଭୁତ ସମ୍ଭାବନାକୁ ଖୋଜିବାକୁ ପଡ଼ିବ, ଆପଣଙ୍କୁ ଦେଖା ଯାଉନଥିବା ସ୍ଥାନଗୁଡ଼ିକୁ ଅନୁସନ୍ଧାନ କରିବାକୁ ହେବ ଏବଂ ଅବାଞ୍ଝିତ ସମାଧାନଗୁଡ଼ିକୁ ଖୋଜିବାକୁ ପଡ଼ିବ ।
ସାଥୀମାନେ,
ଭବିଷ୍ୟତ ପାଇଁ ବଡ଼ ଲକ୍ଷ୍ୟ ଏବଂ ବଡ଼ ସଂକଳ୍ପ ଆମ ପାଇଁ ଅତ୍ୟନ୍ତ ଗୁରୁତ୍ୱପୂର୍ଣ୍ଣ । କିନ୍ତୁ ସେହି ସମୟରେ, ବର୍ତ୍ତମାନର ଛୋଟ ଏବଂ ବଡ଼ ପ୍ରାଥମିକତାକୁ ଆମକୁ ସମାନ ଗୁରୁତ୍ୱ ଦେବାକୁ ପଡ଼ିବ । ତେଣୁ, ମୁଁ ଆପଣ ସମସ୍ତଙ୍କୁ ଅନୁରୋଧ କରିବି, ଦେଶରେ ଘଟୁଥିବା ପ୍ରତ୍ୟେକ ପରିବର୍ତ୍ତନ ବିଷୟରେ ସଚେତନ ରୁହନ୍ତୁ । ଦେଶରେ ଚାଲିଥିବା ନୂତନ ଅଭିଯାନରେ ଆପଣ ଅଂଶଗ୍ରହଣ କରିବା ଉଚିତ । ‘ସ୍ୱଚ୍ଛ ଭାରତ ଅଭିଯାନ’ର ଉଦହାରଣ ଆମ ସମ୍ମୁଖରେ ଅଛି । ଆପଣ ଯୁବକମାନେ ଏହାକୁ ଆପଣଙ୍କ ଜୀବନର ମିଶନ କରିବା ଉଚିତ । ଆପଣଙ୍କର ସୃଜନଶୀଳତା ସହିତ ଉତ୍ସାହ ମଧ୍ୟ ଅଛି । ଆପଣ ଗୋଟିଏ ପ୍ରତିଶ୍ରୁତି ନେଇପାରିବେ ଯେ ଆମର ବନ୍ଧୁମାନଙ୍କର ଏକ ଦଳ ଗଠନ କରି ଆମେ ଆମର ସ୍ଥାନୀୟ, ଗ୍ରାମ-ସହର-ସହରକୁ ପରିଷ୍କାର କରିବା ପାଇଁ ନିରନ୍ତର କାର୍ଯ୍ୟ କରିବୁ । ଯେତେବେଳେ ଆପଣ ସଫା କରିବାକୁ ବାହାରକୁ ଯାଆନ୍ତି, ଏହି ବୟସ୍କ ବ୍ୟକ୍ତିଙ୍କ ଉପରେ ଅଧିକ ପ୍ରଭାବ ପକାଇବ । ସେହିଭଳି, ଅମୃତ ମହୋତ୍ସବ ସମୟରେ ସ୍ୱାଧୀନତା ସଂଗ୍ରାମୀଙ୍କ ସହ ଜଡ଼ିତ ଅତି କମରେ ଗୋଟିଏ ପୁସ୍ତକ ପଢ଼ିବା ପାଇଁ ଆପଣଙ୍କୁ ଏକ ସଂକଳ୍ପ ନେବାକୁ ପଡ଼ିବ । ଆପଣମାନଙ୍କ ମଧ୍ୟରୁ ଅନେକ କବିତା ଏବଂ କାହାଣୀ ଲେଖିଥିବେ, ବ୍ଲଗିଂ ଭଳି ଜିନିଷ ପାଇଁ ମଧ୍ୟ ଆଗ୍ରହୀ ଥିବେ । ସ୍ୱାଧୀନତା ସଂଗ୍ରାମ ଏବଂ ସ୍ୱାଧୀନତା ସଂଗ୍ରାମୀଙ୍କ ଜୀବନ ଉପରେ ଏପରି ସୃଜନଶୀଳ କାର୍ଯ୍ୟ କରି । ଏହି ବିଷୟ ଉପରେ କାର୍ଯ୍ୟକ୍ରମ ଏବଂ ପ୍ରତିଯୋଗିତା ଆୟୋଜନ କରିବାକୁ ତୁମେ ତୁମ ବିଦ୍ୟାଳୟକୁ ମଧ୍ୟ କହିପାରିବ । ଆପଣ ସମସ୍ତଙ୍କ ଜିଲ୍ଲାରେ ୭୫ ଅମୃତ ସରୋବର ମଧ୍ୟ ନିର୍ମାଣ କରାଯାଉଛି । ଆପଣ ଆପଣଙ୍କ ପଡ଼ୋଶୀଙ୍କ ଅମୃତ ସରୋବରରେ ଆପଣଙ୍କ ସାଙ୍ଗମାନଙ୍କ ସହିତ ମିଶି ବହୁତ ଯୋଗଦାନ ଦେଇପାରିବେ । ଯେମିତି କି, ଅମୃତ ସରୋବର ନିକଟରେ ବୃକ୍ଷରୋପଣ କରିପାରିବ । ଏହାର ରକ୍ଷଣାବେକ୍ଷଣ ପାଇଁ ଲୋକଙ୍କୁ ସଚେତନ କରାଇବା ପାଇଁ କୌଣସି ଏକ ରାଲି ବାହାର କରିପାରିବେ । ଦେଶରେ ଚାଲିଥିବା ଫିଟ ଇଣ୍ଡିଆ ମୁଭମେଣ୍ଟ ବିଷୟରେ ଆପଣ ନିଶ୍ଚୟ ଶୁଣିଥିବେ । ଯୁବକମାନଙ୍କ ପାଇଁ ଏହା ଏକ ଆକର୍ଷଣୀୟ ଅଭିଯାନ । ଆପଣ କେବଳ ନିଜେ ଏଥିରେ ଯୋଗ ଦିଅନ୍ତୁ ନାହିଁ, ଆପଣଙ୍କ ପରିବାରର ସଦସ୍ୟମାନଙ୍କୁ ମଧ୍ୟ ସଂଯୋଗ କରିବା ଜରୁରୀ । ପ୍ରତିଦିନ ସକାଳେ ଆପଣଙ୍କ ଘରେ ସମସ୍ତେ କିଛି ସମୟ ପାଇଁ ଯୋଗ କରିବା ଉଚିତ । ଆପଣ ନିଶ୍ଚୟ ଶୁଣିଥିବେ, ଚଳିତ ବର୍ଷ ଆମ ଭାରତ ମଧ୍ୟ ଜି-୨ଠ ଉପରେ ଅଧ୍ୟକ୍ଷତା କରୁଛି । ଏହା ଭାରତ ପାଇଁ ଏକ ବଡ଼ ସୁଯୋଗ । ଆପଣ ଏହା ବିଷୟରେ ମଧ୍ୟ ପଢ଼ିବା ଜରୁରୀ । ବିଦ୍ୟାଳୟ - କଲେଜରେ ମଧ୍ୟ ଏହା ଉପରେ ଆଲୋଚନା କରନ୍ତୁ ।
ସାଥୀମାନେ,
ଏହି ସମୟରେ ଦେଶ ଏହାର ‘ଐତିହ୍ୟ ପାଇଁ ଗର୍ବିତ’ ଏବଂ ‘ଦାସତ୍ୱର ମାନସିକତାରୁ ମୁକ୍ତି’ ସଂକଳ୍ପକୁ ନେଇ ଆଗକୁ ବଢୁଛି । ଏହି ସଂକଳ୍ପଗୁଡ଼ିକ ଦେଶର ଯୁବକମାନଙ୍କ ପାଇଁ ମଧ୍ୟ ଏକ ଦାୟିତ୍ୱ । ଭବିଷ୍ୟତ ପାଇଁ ଆମର ଐତିହ୍ୟକୁ ସଂରକ୍ଷଣ ଏବଂ ବୃଦ୍ଧି କରିବା ଆପଣଙ୍କର ଦାୟିତ୍ୱ । ଯେତେବେଳେ ଆପଣ ଦେଶର ଐତିହ୍ୟକୁ ଜାଣିବେ ଏବଂ ବୁଝିବେ ସେତେବେଳେ ଆପଣ ଏହି କାର୍ଯ୍ୟ କରିବାକୁ ସମର୍ଥ ହେବେ । ମୁଁ ପରାମର୍ଶ ଦେଉଛି ଯେ ଯେତେବେଳେ ଆପଣ ଗୋଟିଏ ଯାତ୍ରା ପାଇଁ ଆସନ୍ତି, ସେତେବେଳେ ଆପଣ ମଧ୍ୟ ଐତିହ୍ୟସ୍ଥଳ ପରିଦର୍ଶନ କରିବେ । ସେମାନଙ୍କୁ ଦେଖ, ଜାଣ । ଆପଣ ଯୁବକ, ଭବିଷ୍ୟତ ପାଇଁ ଦୂରଦୃଷ୍ଟି ସୃଷ୍ଟି କରିବାର ସମୟ ଆସିଛି । ଆପଣଙ୍କ ନୂତନ ଚିନ୍ତାଧାରା, ନୂତନ ମାପଦଣ୍ଡର ନିର୍ମାତା ଅଟନ୍ତି । ଆପଣ ନୂଆ ଭାରତ ପାଇଁ ନୂଆ ରାସ୍ତା ନିର୍ମାଣ କରିବାର ଲୋକ ଅଟନ୍ତି । ମୋତେ ବିଶ୍ୱାସ ଅଛି ଯେ, ଆପଣ ସବୁଥର ପରି, ଦେଶର ଆଶା ଏବଂ ଆକାଂକ୍ଷାକୁ ପୂରଣ କରିବେ। ଆପଣ ସମସ୍ତଙ୍କୁ ପୁଣିଥରେ ଅନେକ ଅନେକ ଶୁଭକାମନା ।
ଧନ୍ୟବାଦ!
NS/MB
(